પણ આખરે પોતાની નનામીમાં જગદીશ સૂઇ ગયો. અને જ્યારે બધાએ રામ બોલો ભાઇ રામ કરીને ઉંચક્યો ત્યારે જગદીશને ભાન થયું કે ખરેખર જિંદગી આમ એક દિવસ તો પુરી થવાની જ છે, છેલ્લે તો મરવાનું છે તો બસ હવે સારી રીતે જ જીવવી છે. પોતાનાથી શક્ય હોય એટલી સૌને મદદ કરવી, પોતાનાથી કોઇને’ય તકલીફ ન પહોંચે તેનો ખ્યાલ રાખવો…. અને છેલ્લે તો રાખમાં જ મળવાનું છે તો પ્રેમથી જ જીવવું તે બોધ જીવતે જીવત નનામીમાં સૂતા જગદીશને મળી ગયો હતો.